Революциянан ( 1917 ) һуң язаға тарттырыу тотҡондар йорттарында , холоҡ төҙәтеү-хеҙмәт лагерҙарында , холоҡ төҙәтеү колонияларында башҡарыла . 1918 й. июнендә Өфө губернаһының Губерна революцион комитеты булдырыла , унда Өфө штраф командаһы ( 1920 й. июлендә Ҡала хужалыҡ комитеты ҡарамағына күсерелә ) һәм өйәҙ мәжбүри эштәр бюроһына идара иткән мәжбүри эштәр бүлеге ойошторола .